7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 642 της 7/19 Οκτ. 1972 (ΦΕΚ Α΄ 183) Περί μετονομασίας εδρών του Εθνικού Μετσοβίου Πολυτεχνείου. (Διόρθ. Ημαρτ. εν ΦΕΚ Α΄ 202 της 16 Νοεμ. 1972) Έχοντες υπ’ όψιν : 1)Τας διατάξεις του άρθρ. 12 (παρ. 4) του Α.Ν. 1477/1938, 2)την γνώμην του Συλλόγου των τακτικών καθηγητών του Εθνικού Μετσοβίου Πολυτεχνείου την διατυπωθείσαν κατά την συνεδρίαν αυτού της 23.6.1972 και 3)την υπ’ αριθ. 547/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-1.Αι παρά τω Εθνικώ Μετσοβίω Πολυτεχνείω υφιστάμεναι τακτικαί έδραι : α)Ελευθέρου Σχεδίου, β)Εσωτερικών Εγκαταστάσεων Κτιρίων και γ)Κτιριολογίας, από του Ακαδημαϊκού έτους 1972-73 μετονομάζονται αντιστοίχως εις τακτικάς έδρας: α)Ζωγραφικής. β)Εγκαταστάσεων και Αρχιτεκτονικού Περιβάλλοντος και γ)Κτιριολογίας και Αρχιτεκτονικών Συνθέσεων Α΄. 2.Η παρά τω ανωτέρω Ιδρύματι υφισταμένη έκτακτος έδρα της Δομικής Μηχανικής και Οικοδομικών Κατασκευών εκ Σιδήρου, από τους Ακαδημαϊκού έτους 1972-73 μετονομάζεται εις έκτακτον έδραν της (Δομικής Μηχανικής). Η ανωτέρω εντός ( ) έδρα μετωνομάσθη εις «έκτακτον έδραν Δομικής Μηχανικής» δια της περίπτ. α΄ του άρθρ. 1 Π.Δ. 18/1975 (κατωτ. αριθ. 13) και μετετράπη εις τακτικήν, άνευ μεταβολής τινος του παρ’ αυτή υπηρετούντος πάσης φύσεως προσωπικού, δια του άρθρου μόνου Π.Δ. 609 της 8/23 Σεπτ. 1975 (ΦΕΚ Α΄ 202). Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 31.Γ.β.6-7 Καθηγητικές έδρες Εθνικού Μετσόβιου Πολυτεχνείου 58

[Source: greek_legal_code_raptarchis | Tokens: 1487]